《中春登楼》
唐代·刘兼

金杯不以涤愁肠，江郡芳时忆故乡。两岸烟花春富贵，

一楼风月夜凄凉。王章莫耻牛衣泪，潘岳休惊鹤鬓霜。

归去莲花归未得，白云深处有茅堂。

古今通塞莫咨嗟，谩把霜髯敌岁华。失手已惭蛇有足，

用心休为鼠无牙。九天云净方怜月，一夜风高便厌花。

独倚郡楼人不会，钓舟春浪接平沙。

作者简介：刘兼，[约公元九六0年前后在世]（即约周末宋初间前后在世）字不详，长安人，官荣州刺史。兼著有诗一卷，（《全唐诗》）传于世。